**ZMLUVA O PODPORE ODBORNÉHO PODUJATIA**

**Článok**

**ZMLUVNÉ STRANY**

1. **SPONZOR**

***Alternatíva pre sponzora, ktorým je právnická osoba***

**Obchodné meno:** [●]

Sídlo: [●]

IČO: [●]

DIČ: [●]

Platca DPH:  Áno /  Nie

IČ DPH (ak je platcom): [●]

IBAN: [●]

E-mail: [●]

Registrácia: Obchodný register vedený Okresným súdom [●], oddiel [●], vložka č. [●]

Konajúce osoby: [●]

(ďalej len „**sponzor**“)

***Alternatíva pre sponzora, ktorým je fyzická osoba – podnikateľ (SZČO)***

**Obchodné meno:** [●]

Miesto podnikania (sídlo): [●]

IČO: [●]

DIČ: [●]

Platca DPH:  Áno /  Nie

IČ DPH (ak je platcom): [●]

IBAN: [●]

E-mail: [●]

Registrácia: Živnostenský register vedený Okresným úradom [●], číslo živnostenského registra [●]

|  |  |
| --- | --- |
| Miesto výkonu zdravotníckej praxe: | [●] |

(ďalej len „**sponzor**“)

1. **PRÍJEMCA**

***Alternatíva pre*** ***príjemcu podpory, ktorým je právnická osoba***

**Obchodné meno:** [●]

Sídlo: [●]

IČO: [●]

DIČ: [●]

Platca DPH:  Áno /  Nie

IČ DPH (ak je platcom): [●]

IBAN: [●]

E-mail: [●]

Registrácia: Obchodný register vedený Okresným súdom [●], oddiel [●], vložka č. [●]

Konajúce osoby: [●]

(ďalej len „**príjemca**“)

***Alternatíva pre príjemcu podpory, ktorým je fyzická osoba – podnikateľ (SZČO)***

**Obchodné meno:** [●]

Miesto podnikania (sídlo): [●]

IČO: [●]

DIČ: [●]

Platca DPH:  Áno /  Nie

IČ DPH (ak je platcom): [●]

IBAN: [●]

E-mail: [●]

Registrácia: Živnostenský register vedený Okresným úradom [●], číslo živnostenského registra [●]

|  |  |
| --- | --- |
| Miesto výkonu zdravotníckej praxe: | [●] |

(ďalej len „**príjemca**“)

Sponzor a príjemca ďalej spoločne aj „**zmluvné strany**“ alebo jednotlivo „**zmluvná** **strana**“).

**Článok**

**PREDMET ZMLUVY**

* 1. Sponzor má záujem na skvalitňovaní poskytovania zdravotnej starostlivosti v Slovenskej republike, a preto sa rozhodol podporiť odborné podujatie v oblasti [●], určené pre [●], pod názvom [●], ktoré sa uskutoční dňa / v dňoch [●] v [●] (ďalej len „**odborné podujatie**“).
  2. Organizátorom odborného podujatia je [●]  (ďalej aj „**organizátor**“).
  3. Odborné podujatie organizačne – technicky zabezpečuje príjemca.
  4. Sponzor má záujem poskytnúť príjemcovi finančný príspevok na účely organizácie a technicko-organizačného zabezpečenia odborného podujatia za podmienok uvedených v tejto zmluve a tiež má záujem o služby príjemcu uvedené v tejto zmluve. S prihliadnutím na vyššie uvedené skutočnosti sa zmluvné strany dohodli na uzavretí tejto zmluvy.
  5. Predmetom tejto zmluvy je vzájomná dohoda medzi sponzorom a príjemcom o podmienkach podpory odborného podujatia zo strany sponzora a tiež o podmienkach poskytnutia služieb uvedených v tejto zmluve sponzorovi zo strany príjemcu.
  6. S prihliadnutím na vyššie uvedené skutočnosti sa sponzor zaväzuje podporiť odborné podujatie finančným príspevkom vo výške [●] € (slovom: [●] eur) bez DPH (ďalej len „**podpora**“), ktorý poskytne príjemcovi v súlade s touto zmluvou a podmienkami v nej dohodnutými.
  7. Príjemca sa zaväzuje použiť podporu na účely organizačno-technického zabezpečenia odborného podujatia v súlade s touto zmluvou a podmienkami v nej dohodnutými.
  8. Príjemca sa ďalej zaväzuje, že v súlade s touto zmluvou a podmienkami v nej dohodnutými poskytne sponzorovi v rámci konania odborného podujatia nasledovné služby (ďalej len „**Služby**“):

1. umiestnenie loga sponzora na / v [●]; hodnota služby je [●] € (slovom: [●] eur) bez DPH;
2. umiestnenie inzercie o veľkosti [●] v [●] ([●] krát); hodnota služby je [●] € (slovom: [●] eur) bez DPH;
3. poskytnutie výstavného priestoru o veľkosti [●] m2; hodnota služby je [●] € (slovom: [●] eur) bez DPH;
4. [●]; hodnota služby je [●] € (slovom: [●] eur) bez DPH.

**Článok**

**PODMIENKY POSKYTNUTIA PODPORY**

* 1. Zmluvné strany sa dohodli, že sponzor poskytne príjemcovi podporu na základe faktúry vystavenej príjemcom a doručenej sponzorovi, a to bezhotovostným prevodom na bankový účet príjemcu uvedený v Článku I. tejto zmluvy. Príjemca nadobudne vlastnícke právo k podpore okamihom pripísania finančných prostriedkov podpory na príslušný bankový účet príjemcu.
  2. Suma podpory uvedená v tejto zmluve je uvedená bez dane z pridanej hodnoty (ďalej len „**DPH**“), pričom pri jej fakturácii k nej bude pripočítaná príslušná sadzba DPH v súlade s právnymi predpismi platnými a účinnými v čase fakturácie.
  3. Fakturovaná suma podpory je splatná do [●] (slovom: [●]) dní odo dňa doručenia faktúry sponzorovi. Za deň zaplatenia faktúry sa považuje deň odpísania fakturovanej sumy z bankového účtu platiteľa v prospech bankového účtu príjemcu.
  4. Faktúra vystavená príjemcom musí byť v súlade s touto zmluvou a musí spĺňať všetky zákonné náležitosti daňového dokladu, účtovného dokladu a daňového dokladu DPH (ak sa uplatňuje). Ak faktúra neobsahuje všetky požadované náležitosti alebo nie je správne či riadne vystavená, sponzor má právo takúto faktúru vrátiť bez zbytočného odkladu späť príjemcovi na opravu alebo prepracovanie. Lehota splatnosti faktúry začína plynúť dňom doručenia správne vystavenej alebo opravenej faktúry sponzorovi.
  5. Príjemca sa zaväzuje použiť podporu na účely organizačného a technického zabezpečenia odborného podujatia, najmä na prenájom priestorov a audio a video techniky (ozvučenie, počítačová a premietacia technika a podobne). Ak príjemca použije podporu na iný účel ako je uvedený v tejto zmluve, má sponzor právo od tejto zmluvy odstúpiť a požadovať od príjemcu vrátenie podpory, a to v lehote určenej sponzorom.

**Článok**

**PODMIENKY POSKYTNUTIA SLUŽIEB**

* 1. Príjemca je povinný poskytnúť sponzorovi Služby riadne a včas, s odbornou starostlivosťou, tak, ako sú uvedené v tejto zmluve a v súlade s osobitnými pokynmi sponzora. Ak príjemca pri plnení tejto zmluvy zistí prekážky týkajúce sa plnenia jeho povinností a záväzkov vyplývajúcich z tejto zmluvy a ak tieto prekážky znemožňujú riadne poskytnutie Služieb, je povinný to ihneď oznámiť sponzorovi.
  2. Sponzor je povinný a zaväzuje sa oznámiť príjemcovi bez zbytočného odkladu všetky pokyny a požiadavky týkajúce sa poskytnutia Služieb, a to buď osobne, telefonicky, poštou, faxom alebo elektronickou poštou.
  3. Príjemca je povinný pri plnení si svojich záväzkov a povinností, na ktoré sa zaviazal na základe tejto zmluvy, postupovať v súlade s pokynmi a požiadavkami sponzora, ktoré sú mu známe, alebo ktoré mu musia byť známe. Ak má o pokynoch sponzora pochybnosť, je vždy povinný vyžiadať si od sponzora ich spresnenie. Ak príjemca pri plnení tejto zmluvy zistí prekážky týkajúce sa plnenia jeho povinností a záväzkov vyplývajúcich z tejto zmluvy, a ak tieto prekážky znemožňujú riadne poskytnutie Služieb, je povinný to ihneď sponzorovi oznámiť.
  4. Poskytovateľ je povinný upozorniť sponzora na nevhodnosť každého pokynu alebo požiadavky týkajúcich sa poskytnutia Služieb, ktorú bude sponzor navrhovať alebo požadovať. Každú zmenu špecifikácie či rozsahu Služieb si musia zmluvné strany písomne odsúhlasiť vo forme dodatku k tejto zmluve.
  5. Ak príjemca poruší ktorúkoľvek zo svojich povinností uvedených v tejto zmluve, pokiaľ ide o poskytnutie Služieb sponzorovi, má sponzor právo požadovať od príjemcu vrátenie podpory v plnej výške, a to v lehote určenej sponzorom.

**Článok**

**PRÁVA A POVINNOSTI ZMLUVNÝCH STRÁN**

* 1. Príjemca sa zaväzuje zorganizovať odborné podujatie a zabezpečiť jeho odborný charakter a jeho obsah tak, aby odborné podujatie a jeho obsah, ako aj obsah akýchkoľvek s ním súvisiacich materiálov spĺňali všetky požiadavky na odborné podujatie ustanovené všeobecne záväznými právnymi predpismi, najmä, nie však výlučne zákonom č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších predpisov (ďalej len „**zákon o liekoch**“), zákonom č. 147/2001 Z. z. o reklame a o zmene a doplnení niektorých zákonov v znení neskorších predpisov (ďalej len „**zákon o reklame**“), ako aj osobitné etické požiadavky určené osobitnými kódexami alebo nariadeniami, pokiaľ sa v danom prípade uplatňujú.
  2. Zmluvné strany sa zaväzujú počas trvania tejto zmluvy nekonať v rozpore s touto zmluvou, všeobecne záväznými právnymi predpismi, ani s oprávnenými záujmami druhej zmluvnej strany a nijakým spôsobom nepoškodzovať dobré meno druhej zmluvnej strany. Súčasne sa zaväzujú zdržať sa konania, ktorým by spôsobili zmarenie tejto zmluvy.
  3. Zmluvné strany sú povinné a zaväzujú sa vzájomne si poskytnúť nevyhnutnú súčinnosť, ak je potrebná za účelom riadneho plnia záväzkov a povinností podľa tejto zmluvy, a navzájom sa včas informovať o všetkých skutočnostiach potrebných pre ich spoluprácu podľa tejto zmluvy, najmä vzájomne si oznamovať všetky zmeny a dôležité okolnosti.

**Článok**

**ZODPOVEDNOSŤ ZA VADY**

* 1. Príjemca zodpovedá za kvalitu Služieb poskytnutých sponzorovi v zmysle tejto zmluvy, t. j. že v čase ich poskytnutia budú mať Služby kvalitu zodpovedajúcu právnym predpisom a tejto zmluve a budú plne zodpovedať požiadavkám sponzora.
  2. Príjemca zodpovedá za faktické i právne vady, ktoré majú Služby v okamihu ich poskytnutia sponzorovi. Príjemca zodpovedá tiež za to, že ním poskytnuté Služby neporušujú práva tretích osôb vyplývajúce z priemyselného alebo duševného vlastníctva ani osobitné požiadavky na charakter a obsah odborných podujatí v zmysle platných, všeobecne záväzných právnych predpisov a osobitných predpisov, ak sa v danej veci uplatňujú. Za poskytnutie Služieb s faktickými vadami sa v zmysle tejto zmluvy považuje aj poskytnutie Služieb v rozpore so zákonom, najmä, nie však výlučne so zákonom o liekoch a/alebo zákonom o reklame, touto zmluvou a jej prílohami, alebo v nedostatočnej kvalite, množstve, rozsahu, forme alebo spôsobe poskytnutia Služieb alebo v rozpore s požiadavkami sponzora.
  3. V prípade vadného plnenia zo strany príjemcu má sponzor právo vadné plnenie odmietnuť alebo požadovať opravu. Ak to nie je možné, je sponzor oprávnený žiadať vrátenie podpory alebo jej časti v sume zodpovedajúcej vadnému plneniu. Vyššie uvedené nemá vplyv na nárok sponzora na náhradu škody vzniknutej vadným plnením.
  4. Príjemca je povinný oznámiť sponzorovi výskyt akejkoľvek skutočnosti alebo okolnosti, ktorá spôsobí alebo odôvodnene môže spôsobiť omeškanie v plnení akejkoľvek povinnosti príjemcu podľa tejto zmluvy, a to ihneď, ako sa o nich dozvie.
  5. Príjemca vyhlasuje a sa zaručuje, že: (i) má všetky potrebné znalosti, zručnosti, skúsenosti, kvalifikáciu a predpoklady na plnenie záväzkov a povinností vyplývajúcich z tejto zmluvy, (ii) má dostatočné peňažné prostriedky na financovanie riadneho plnenia svojich záväzkov a povinností vyplývajúcich z tejto zmluvy, (iii) nemá vedomosť o žiadnych obmedzeniach a/alebo prekážkach, ktoré by bránili plneniu jeho záväzkov a povinností vyplývajúcich z tejto zmluvy, (iv) získal všetky potrebné súhlasy a povolenia a je oprávnený v zmysle všeobecne záväzných právnych predpisov riadne poskytovať všetky plnenia podľa tejto zmluvy a plniť si všetky záväzky a povinnosti vyplývajúce z tejto zmluvy. Príjemca ďalej tiež vyhlasuje, že je plne oprávnený uzavrieť túto zmluvu v súlade so všetkými jej ustanoveniami, že uzatvorenie tejto zmluvy, ani plnenie povinností podľa tejto zmluvy nie je v rozpore so žiadnou povinnosťou poskytovateľa vyplývajúcou zo všeobecne záväzných právnych predpisov alebo iných jeho zmluvných záväzkov a vzťahov, a že počas trvania tejto zmluvy neuzavrie s treťou osobou žiadnu zmluvu alebo dohodu, podmienky ktorej by boli v rozpore s jeho záväzkami a/alebo povinnosťami vyplývajúcimi z tejto zmluvy.

**Článok**

**ZÁVEREČNÉ USTANOVENIA**

* 1. Táto zmluva sa uzatvára, riadi a vykladá v súlade s právnym poriadkom Slovenskej republiky, najmä ustanoveniami zákona č. 513/1991 Zb. Obchodný zákonník v znení neskorších predpisov a zákona č. 40/1964 Zb. Občiansky zákonník v znení neskorších predpisov.
  2. Táto zmluva nadobúda platnosť a účinnosť dňom jej podpísania oboma zmluvnými stranami a uvedeným momentom sa považuje za uzavretú.
  3. Táto zmluva sa vyhotovuje v dvoch (2) originálnych rovnopisoch, po jednom (1) pre každú zmluvnú stranu.
  4. Zmluvné strany sa zaväzujú, že všetky spory, ktoré vzniknú z tejto zmluvy alebo v súvislosti s ňou, vrátane sporov o výklad tejto zmluvy, sa pokúsia vyriešiť prednostne zmierom. Ak nedôjde k vyriešeniu sporov zmierom, zmluvné strany predložia spor na rozhodnutie súdu v Slovenskej republike príslušnému podľa platných právnych predpisov Slovenskej republiky.
  5. Akékoľvek zmeny, dodatky alebo doplnky k tejto zmluve musia mať písomnú formu a musia byť vyhotovené so súhlasom oboch zmluvných strán, vo forme číslovaných dodatkov, ktoré sa po ich podpísaní oboma zmluvnými stranami stanú neoddeliteľnou súčasťou tejto zmluvy.
  6. Pokiaľ by ktorékoľvek ustanovenie tejto zmluvy bolo, alebo by sa stalo neplatným alebo neúčinným, či už úplne alebo len sčasti, ostatné ustanovenia tejto zmluvy, ktorých sa neplatnosť alebo neúčinnosť priamo netýka, tým nie sú dotknuté a ostávajú naďalej v platnosti a účinnosti. Zmluvné strany sa zároveň v takomto prípade zaväzujú bez zbytočného odkladu nahradiť neplatné alebo neúčinné ustanovenie zmluvy takým, ktoré bude platné a účinné a ktoré bude v čo možno najväčšej možnej miere zodpovedať vôli a úmyslu zmluvných strán vyjadreným v neplatnom alebo neúčinnom ustanovení. Ak to nebude právne možné, na úpravu vzťahu medzi zmluvnými stranami sa použije taká platná právna úprava, ktorá sa svojou povahou čo možno najviac približuje účelu a obsahu tejto zmluvy.
  7. Zmluvné strany vyhlasujú, že ich zmluvná voľnosť nebola žiadnym spôsobom obmedzená, a že táto zmluva nebola uzavretá v tiesni za nápadne nevýhodných podmienok, ani v omyle.
  8. Zmluvné strany vyhlasujú, že sú plne spôsobilé na právne úkony, že text tejto zmluvy je určitým a zrozumiteľným vyjadrením ich vážnej a slobodnej vôle byť ňou viazané, a že si zmluvu riadne pred jej podpisom prečítali, tejto v celom rozsahu porozumeli a na znak súhlasu s jej obsahom k nej pripájajú svoje vlastnoručné podpisy.

|  |  |  |
| --- | --- | --- |
| **SPONZOR** |  | **PRÍJEMCA** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Meno: |  | Meno: |
| Funkcia: |  | Funkcia: |
| Dátum: |  | Dátum: |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Meno: |  | Meno: |
| Funkcia: |  | Funkcia: |
| Dátum: |  | Dátum: |